Twitter / Sea Watch International  Id-dgħajsa tas-salvataġġ tas-Sea Watch 3 li kienet qed iġġorr 257 immigrant tħalliet tidħol fi Sqallija aktar kmieni llum. Qabel iddaħħlu fil-port ta' Trapani, fil-punent ta' Sqallija, l-immigranti ġew ittestjati għall-COVID-19. Fost l-immigranti li tniżżlu fi Trapani kien hemm 70 minuri. Before our guests can safely go ashore, all 257 rescued people on board will be tested for COVID-19. pic.twitter.com/elrI5rHcvD — Sea-Watch International (@seawatch_intl) August 7, 2021 Sadanittant, SOS Mediterranee qalet li d-dgħajsa tas-salvataġġ tagħha Ocean Viking bħalissa għandha 549 immigrant abbord. Fuq twitter qalu li din id-dgħajsa se tidħol għada f'Pozzallo. Il-gwardja tal-kosta Taljana ħadet immigrant wieħed mid-dgħajsa għal raġunijiet ta' saħħa nhar il-Ġimgħa bil-lejl. Din kienet ir-raba' evakwazzjoni mill-Ocean Viking fl-aħħar jiem. Aktar kmieni din il-ġimgħa, l-Italja appellat lill-Unjoni Ewropea biex Stati Membri oħra jieħdu xi wħud mill-eluf ta' persuni li qegħdin ifittxu l-ażil. Fit-28 ta' Ġunju li għadda, 37 immigrant ġew salvati u ddaħlu Malta mill-Forzi Armati Maltin (AFM). 37 immigranti salvati ddaħħlu Malta mill-AFM